*Tämä artikkeli käsittelee jääkiekkoilijaa. Kirjailija Dmitri Bykovista on eri artikkeli.*

**Dmitri Vjatšeslavovitš Bykov** (ven. Дмитрий Вячеславович Быков; s. 5. toukokuuta 1977 Iževsk, Venäjän SFNT, Neuvostoliitto) on venäläinen jääkiekkopuolustaja, joka pelaa Bulgarian liigan HK TsSKA Sofiassa. Hän on pelannut koko aiemman uransa kotimaassaan, lukuun ottamatta kautta 2002–2003 NHL-joukkue Detroit Red Wingsissa.

Ura
---

### Seuraura

Bykov on Ižstal Iževskin kasvatti. Hän debytoi miesten peleissä kuitenkin TsSK VVS Samaran paidassa Kansainvälisessä liigassa kaudella 1995–1996, jolloin tulokaskausi Venäjän pääsarjatasolla toi 50 runkosarjaottelussa tehot 1+2=3. Kesken kauden 1997–1998 Bykov siirtyi Samarasta Lada Toljattiin, jota hän edusti myös EHL:ssä. Vielä samalla kaudella Bykov jatkoi sieltä Torpedo Jaroslavlin paitaan. Kauden 1998–1999 hän aloitti taas Samarassa, mutta palasi sieltä kahden ottelun jälkeen Toljattiin. Kolme seuraavaa kautta Bykov pelasi Ak Bars Kazanissa. Kaudella 1999–2000 hän eteni joukkueen kanssa Superliigan finaaleihin saakka, mutta Venäjän-mestaruuden vei kuitenkin Dinamo Moskova otteluvoitoin 4-1.

Detroit Red Wings varasi Bykovin yli-ikäisenä (24 vuotta) kahdeksannella kierroksella 258. pelaajana NHL:n varaustilaisuudessa 2001. Kauden 2001–2002 hän pelasi vielä Kazanissa, jonka kanssa Bykov eteni Superliigan finaaliin häviten sen kuitenkin Lokomotiv Jaroslavlille otteluvoitoin 3-0. Heinäkuussa 2002 hän teki vuoden mittaisen sopimuksen Red Wingsin kanssa. Bykov murtautui heti seuran NHL-kokoonpanoon ja teki 71 runkosarja- ja neljässä playoff-ottelussa tehot 2+10=12. Onnistuneesta tulokaskaudestaan huolimatta hänen NHL-uransa jäi vain yhden kauden mittaiseksi, kun Bykov palasi kaksivuotisella sopimuksella Ak Bars Kazaniin kaudeksi 2003–2004.

Kaudeksi 2005–2006 Bykov siirtyi hallitsevaan Venäjän-mestarijoukkue Dinamo Moskovaan, jota hän edusti näin ollen kauden aikana myös Euroopan seurajoukkueiden mestaruusturnauksessa, jonka joukkue myös voitti. Kaudella 2006–2007 Bykov jatkoi uraanasa Himik Mytištšissä, jonka tehokkain puolustaja hän oli tehoilla 11+6=17. Bykov edusti joukkuetta kauden aikana myös Spengler Cupissa. Kaudella 2008–2009 Himikin nimi vaihtui Atlantiksi ja se jatkoi Superliigan tilalle perustetussa KHL:ssä. Bykov oli seitsemällä osumallaan joukkueen eniten maaleja tehnyt puolustaja Magnus Johanssonin kanssa ja 21 tehopisteellään Atlantin toiseksi tehokkain puolustaja hänen jälkeensä. Kaudella 2009–2010 hän nousi joukkueen varakapteeniksi ja oli Atlantin tehokkain puolustaja tehoilla 4+15=19. Bykov valittiin KHL:n joulukuun 2009 kuukauden puolustajaksi. Hän oli Atlantin tehokkain puolustaja myös kaudella 2009–2010 tehoilla 3+12=15. Bykov eteni joukkueen kanssa aina Gagarin Cup -finaaleihin saakka, mutta mestaruuden vei kuitenkin Salavat Julajev Ufa otteluvoitoin 4-1.

Bykov pelasi kauden 2011–2012 Metallurg Magnitogorskissa ja kaudeksi 2012–2013 hän siirtyi Torpedo Nižni Novgorodin riveihin. Kaudeksi 2013–2014 Bykov siirtyi vuoden mittiasella sopimuksella Amur Habarovskiin, joka oli jo hänen uransa yhdeksäs seura Venäjän pääsarjatasolla. Lokakuussa 2014 Bykov siirtyi Bulgarian pääsarjajoukkue HK TsSKA Sofiaan lähinnä vahvistaakseen seuraa Continental Cupin toisella kierroksella. Varsin eksoottisen jääkiekkomaan joukkue sai samalla kerralla muita tunnettuja venäläisvahvistuksia; Oleg Kvašan, Vladimir Antipovin, Mihail Ljubušinin, Dmitri Vlasenkovin ja Aleksei Privalovin.

### Maajoukkueura

Bykov edusti Venäjää MM-kilpailuissa vuosina 1999, 2002, 2004 ja 2006. Vuoden 2002 turnaus päättyi hopeaan. Bykov oli siinä Venäjän tehokkain puolustaja tehoilla 3+1=4 ja jakoi sisäisen tehotilaston voiton Dmitri Rjubukinin kanssa lukemalla +3, vaikka hänen turnauksensa päättyi jo viiden ottelun jälkeen loukkaantumiseen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1995–1996 | TsSK VVS Samara | MHL | 50 | 1 | 2 | 3 | 39 | - | - | - | - | - |
| 1996–1997 | TsSK VVS Samara | RSL | 44 | 1 | 6 | 7 | 20 | 2 | 0 | 0 | 0 | 2 |
| 1997–1998 | TsSK VVS Samara | RSL | 27 | 0 | 5 | 5 | 14 | - | - | - | - | - |
|  | Lada Toljatti | RSL | 9 | 0 | 1 | 1 | 4 | - | - | - | - | - |
|  | Torpedo Jaroslavl | RSL | 10 | 1 | 2 | 3 | 6 | 7 | 0 | 1 | 1 | 10 |
| 1998–1999 | TsSK VVS Samara | RSL | 2 | 0 | 0 | 0 | 0 | - | - | - | - | - | MM | 6 | 0 | 0 | 0 | 10 |
|  | Lada Toljatti | RSL | 39 | 0 | 6 | 6 | 24 | 7 | 0 | 1 | 1 | 8 |
| 1999–2000 | Ak Bars Kazan | RSL | 35 | 3 | 8 | 11 | 18 | 18 | 0 | 2 | 2 | 8 |
| 2000–2001 | Ak Bars Kazan | RSL | 33 | 3 | 7 | 10 | 24 | 4 | 0 | 1 | 1 | 4 |
| 2001–2002 | Ak Bars Kazan | RSL | 50 | 1 | 1 | 2 | 38 | 11 | 0 | 0 | 0 | 4 | MM | 5 | 3 | 1 | 4 | 2 |
| 2002–2003 | Detroit Red Wings | NHL | 71 | 2 | 10 | 12 | 43 | 4 | 0 | 0 | 0 | 0 |
| 2003–2004 | Ak Bars Kazan | RSL | 55 | 5 | 11 | 16 | 42 | 8 | 2 | 1 | 3 | 10 | MM | 6 | 0 | 0 | 0 | 4 |
| 2004–2005 | Ak Bars Kazan | RSL | 31 | 2 | 2 | 4 | 22 | 4 | 0 | 0 | 0 | 0 |
| 2005–2006 | Dinamo Moskova | RSL | 26 | 3 | 3 | 6 | 16 | 4 | 0 | 1 | 1 | 4 | MM | 7 | 2 | 1 | 3 | 6 |
| 2006–2007 | Himik Mytištši | RSL | 46 | 11 | 6 | 17 | 48 | 1 | 0 | 0 | 0 | 0 |
| 2007–2008 | Himik Mytištši | RSL | 45 | 4 | 15 | 19 | 61 | 5 | 1 | 2 | 3 | 6 |
| 2008–2009 | Atlant | KHL | 54 | 7 | 14 | 21 | 54 | 7 | 1 | 2 | 3 | 6 |
| 2009–2010 | Atlant | KHL | 54 | 4 | 15 | 19 | 46 | 4 | 2 | 0 | 2 | 2 |
| 2010–2011 | Atlant | KHL | 53 | 3 | 12 | 15 | 46 | 24 | 1 | 3 | 4 | 14 |
| 2011–2012 | Metallurg Magnitogorsk | KHL | 49 | 2 | 8 | 10 | 30 | 11 | 0 | 0 | 0 | 6 |
| 2012–2013 | Torpedo Nižni Novgorod | KHL | 28 | 0 | 0 | 0 | 25 | - | - | - | - | - |
| 2013–2014 | Amur Habarovsk | KHL | 37 | 2 | 3 | 5 | 12 | - | - | - | - | - |
| 1 kausi | yhteensä | NHL | 71 | 2 | 10 | 12 | 43 | 4 | 0 | 0 | 0 | 0 |
| 6 kautta | yhteensä | KHL | 275 | 18 | 52 | 70 | 213 | 46 | 4 | 5 | 9 | 28 |
| 12 kautta | yhteensä | MHL/RSL | 502 | 35 | 75 | 110 | 376 | 71 | 3 | 9 | 12 | 56 |

Lähteet
-------

* Dmitri Bykov The Internet Hockey Databasessa (englanniksi)
* Dmitri Bykov Legends of Hockey -sivustolla (englanniksi)
* Dmitri Bykov *Elite Prospects*. Everysport Media Group AB.  (englanniksi)

### Viitteet

1. 1 2 3  Dmitri Bykov *Elite Prospects*. Everysport Media Group AB.  (englanniksi)
2. 1 2  Uusia sopimuksia NHL:ssä: Garon jatkaa Montrealissa  22.7.2002. Jatkoaika.com. Viitattu 15.2.2015.
3. ↑  ДМИТРИЙ БЫКОВ ПЕРЕХОДИТ В "ТОРПЕДО"  2.5.2012. хоккейного клуба "Торпедо" Нижний Новгород. Viitattu 15.2.2015. (venäjäksi)
4. ↑  Дмитрий Быков перебрался в «Амур»  9.7.2013. КХЛ. Viitattu 15.2.2015. (venäjäksi)
5. ↑  Новите попълнения в състава на ЦСКА  17.10.2014. ЦСКА – Хокей. Viitattu 17.11.2014. (bulgariaksi)
6. ↑  Ellis, Steven: Oleg Kvasha Among Additions to CSKA Sofia for Continental Cup  17.10.2014. The Hockey House.  Arkistoitu 21.10.2014. Viitattu 15.2.2015. (englanniksi)